Lav et referat af nedenstående tekst:

Tekst:
I en mail lyder det, at statsministeriet ikke vil foretage sig yderligere på baggrund af SIFA's henvendelse. Sagen er strandet i EU, og hvis ikke, der bliver fundet en løsning, kan det betyde farvel til de støttekroner, der ellers luner ude i de nordjyske idrætsforeninger og bidrager til sportsarrangementer. I 35 år har SIFA TV Bingo, som sendes fra Aalborg, rullet over skærmen, men fra årsskiftet kan det være slut. På grund af en ny lov om højere afgifter på spil, er TV Bingoet nu lukningstruet. Det landsdækkende TV-bingo støtter over 200 foreninger hvert år i form af donationer fra det overskud, som SIFA skaber. Men med en afgiftsændring fra 20 procent til 28 procent vil der ikke være noget overskud at donere fra. Vil dø med støvlerne på SIFA bliver ramt, da bingospillet ifølge reglerne går ind under de samme vilkår som for eksempel regler om online-spil og online-kasino. Nu er folkene bag SIFA TV Bingo for alvor begyndt at kigge efter og arbejde på en plan B, for der er trods mange politiske tilkendegivelser om det urimelige i, at Aalborg-spillet går under samme regler som store internationale online-spil, så hænger SIFA fortsat på afgiftsændringer, der træder i kraft om bare fire uger. SIFA TV Bingo er således begyndt at arbejde på en plan B; som kan betyde, at nogle af udsendelserne må lukke. - Så må vi kigge på, hvad er der penge i, og det er jo ikke fair, for så kan det betyde, at vi lukker bingo om eftermiddagen, der hvor de ældre sidder og hygger sig med bingo, lyder det fra Peter Skram, der som vært for mange er synonym med SIFA TV Bingo. Peter Skram understreger, at kampen dog endnu ikke er slut - sagen om SIFA TV Bingo tager nemlig nu op i EU. - Vi vil dø med støvlerne på, vi kæmper til det sidste i det her, lyder det fra Peter Skram. Bødskov: Ulovlig statsstøtte Sagen om SIFA TV Bingo har været diskuteret vidt og bredt på forskellige politiske planer i Danmark, og skatteminister Morten Bødskov (S) har nu slået fast, at man fra ministeriets side agter ikke at foretage sig yderligere. Det vil sige, at der ikke umiddelbart er udsigt til, at SIFA Bingo kan undgå de nye og skrappere afgiftsregler fra nytåret. Ministeren henviser blandt andet til, at det er ikke er muligt at tildele en enkelt spiludbyder en fordel frem for andre spiludbydere, for eksempel ved at undtage SIFA TV-Bingo for afgiftsforhøjelsen eller indrømme særlige fradrag. Ministeren begrunder, at det ikke er muligt af statsstøtteretlige årsager. Han skriver iøvrigt til SIFA Bingo, at "det er vigtigt, at der er gode rammer for at yde støtte til de mange foreninger, som er kendetegnet for Danmark. Jeg finder det derfor prisværdigt, at SIFA uddeler sit overskud til idrætsforeninger i Aalborg". Og det til trods for et massivt pres fra flere politiske sider. Blandt andre har Aalborgs borgmester Thomas Kastrup-Larsen (S) kontaktet ministeren i forsøget på at gøre det klart, at SIFA Bingo ikke bør sidestilles med store online kasinoer og internationale bettingsites. - SIFA TV-Bingo er en tv-udsendelse, der første og fremmest samler rigtig mange danskere. Noget vi kan være fælles om og dyrke sammen, hvilket der i den grad er behov for i en tid med corona og sociale restriktioner, lyder det fra Thomas Kastrup-Larsen, som fortsætter: - Vi har jo ikke at gøre med en virksomhed, der er drevet af profit i ren kapitalistisk forstand, men en organisation der de sidste 35 år har sendt sit overskud direkte videre til det nordjyske idræts- og foreningsliv. Det er helt almindelige mennesker, der har glæde af de midler. Også SF´s erhvervs- og finansordfører og medlem af Skatteudvalget, Lisbeth Bech-Nielsen har rettet henvendelse til skatteminister Morten Bødskov (S) og erhvervsminister Simon Kollerup (S) med et forslag til en ny afgiftsmodel for foreningsbaseret bingo, som netop er det, SIFA TV-Bingo er. Sagen skal i EU Nu kommer SIFA TV Bingo også på læberne hos EU Kommissionen. For den socialdemokratiske medlem i EU Parlamentet, Niels Fuglsang, mener det er helt skævt, at SIFA TV Bingo bliver ramt, da reglerne er lavet for at forhindre ludomani og store online-platforme, og ikke lokale spil som tv-bingo, der bidrager rigtigt meget til lokalmiljøet og forenings-Danmark. Derfor vil  han  have in EU-Kommissionen til at svare på, om der ligger EU-regler til grund for kategoriseringen af bingo udbudt via telefon og tv som online spil, og om en omkategorisering vil være at betegne som ulovlig statsstøtte, og i så fald om man da vil overveje et lovforslag, der muliggør en sådan undtagelse?

Referat:
Der er atter dårligt nyt til det lukningstruede og 35 år gamle SIFA TV-Bingo, som fra nytår kan blive ramt af forhøjede spilafgifter.